CELEX: 32019R0927
Language: ro
Date: 2019-06-03 00:00:00
Title: Regulamentul de punere în aplicare (UE) 2019/927 al Comisiei din 3 iunie 2019 privind clasificarea anumitor mărfuri în Nomenclatura combinată

6.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 148/19
               
            
         REGULAMENTUL DE PUNERE ÎN APLICARE (UE) 2019/927 AL COMISIEI
         din 3 iunie 2019
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 iunie 2019.
            
               
                  Pentru Comisie,
               
               
                  Pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificarea
                        (Codul NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Un coș cu dimensiunile de aproximativ 32 × 27 × 20 cm, de formă cubică.
                        Articolul este fabricat din sârmă de oțel (diametrul sârmei este de aproximativ 4 mm) și din hârtie. Sârma este plasată numai de-a lungul marginilor cubului, formând un cadru. Cadrul susține un material din urzeală și bătătură din sfori de hârtie.
                        Fiecare sfoară este alcătuită din două fâșii de hârtie pliate și răsucite împreună pe lungime. Fiecare fâșie răsucită măsoară aproximativ 5,5 mm în lățime. Sârma este acoperită în întregime de hârtie.
                        A se vedea imaginile (*1).
                     
                     
                        6307 90 98 
                     
                     
                        Clasificarea se stabilește pe baza regulilor generale 1, 3 litera (b) și 6 de interpretare a Nomenclaturii combinate, a notei 1 de la capitolul 63, precum și pe baza textului codurilor NC 6307 , 6307 90  și 6307 90 98 .
                        Coșul nu este un articol de menaj sau de uz gospodăresc din fontă, din fier sau din oțel de la poziția 7323 , deoarece nu sârma din metal comun, ci țesătura din hârtie conferă articolului caracterul său esențial în sensul regulii generale de interpretare 3 litera (b), întrucât articolul are aspectul unui coș din hârtie. Articolul nu are aspectul unui coș din metal, deoarece sârma este acoperită în totalitate de hârtie și deci nu este vizibilă. Mai mult, articolul este fabricat în principal din hârtie. Prin urmare, se exclude clasificarea la poziția 7323 .
                        Întrucât fășiile de hârtie sunt răsucite, sunt considerate fibre de hârtie (fibre textile) în sensul poziției 5308  [a se vedea și Notele explicative la Sistemul armonizat aferente poziției 5308 , partea (B) fibre din hârtie, al treilea paragraf]. Clasificarea articolului la capitolul 46 este exclusă în temeiul notei 1 la capitolul 46, deoarece fibrele textile nu sunt considerate „materiale pentru împletit”.
                        Mai mult, fibrele sunt țesute împreună, creând o țesătură (urzeală și bătătură din fâșii). Prin urmare, coșul nu este un articol din fibre de hârtie, ci un articol dintr-o țesătură, iar clasificarea sa la poziția 5609  este exclusă [a se vedea și Notele explicative la Sistemul armonizat aferente poziției 5609 , primul și al treilea paragraf litera (c)].
                        Articolele textile confecționate din orice fel de țesătură textilă care nu sunt descrise în mod mai specific în altă parte din nomenclatură sunt clasificate la subcapitolul I din capitolul 63 (a se vedea și Notele explicative la Sistemul armonizat aferente capitolului 63, Considerații generale, punctul 1 primul paragraf).
                        Prin urmare, articolul trebuie clasificat la codul NC 6307 90 98 , ca „alte articole textile confecționate”.
                     
                  
               (*1)  Imaginile au un caracter pur informativ.